स्मिथ के ताने का दिया जवाब : श्रीसंत  
श्रीसंत ने कहा कि व्यक्तिगत तौर पर स्मिथ को कुछ नहीं कहा। उल्लेखनीय है कि स्मिथ ने श्रीसंत को कहा था कि वह अच्छा गेंदबाज नहीं हैं।
अपने आक्रमक तेवरों के लिए जाने जाने वाले भारतीय गेंदबाज श्रीसंत ने रविवार को कहा कि डरबन में हुए दूसरे टैस्ट मैच के दौरान उन्होंने दक्षिण अफ्रीका के कप्तान ग्रीम स्मिथ द्वारा ताना मारे जाने का महज जवाब दिया था। श्रीसंत ने कहा कि उन्होंने व्यक्तिगत तौर पर स्मिथ को कुछ नहीं कहा। उल्लेखनीय है कि स्मिथ ने श्रीसंत को कहा था कि वह अच्छा गेंदबाज नहीं हैं।  स्मिथ ने कहा कि दूसरे टेस्ट मैच के दौरान श्रीसंत ने उनके बीच हुई कहासुनी को व्यक्तिगत तौर पर ले लिया। गौरतलब है कि भारतीय कप्तान महेन्द्र सिंह धोनी ने भी स्वीकार किया कि श्रीसंत ने जवाब दिया था।